b'\n_START_ARTICLE_\n\xc4\x8crtasti tun\n_START_SECTION_\nOpis\n_START_PARAGRAPH_\n\xc4\x8crtasti tun je hitra in izjemno hidrodinami\xc4\x8dno oblikovana pela\xc5\xa1ka riba, ki poseljuje tropske vode svetovnih oceanov in dose\xc5\xbee do 100 cm v dol\xc5\xbeino in te\xc5\xbeko \xc4\x8dez 20kg. Zdru\xc5\xbeuje se v velike jate, v katere je lahko zbranih tudi do 50.000 rib. Prehranjuje se z drugimi ribjimi vrstami, pa tudi z glavono\xc5\xbeci, rakiin \xc5\xa1koljkami. Sam \xc4\x8drtasti tun je hrana razli\xc4\x8dnim ve\xc4\x8djim vrstam rib plenilcev in morskih psov. _NEWLINE_Jate \xc4\x8drtastih tunov so tar\xc4\x8da velikih komercialnih trgovskih mornaric, ki jih lovijo z velikimi plavajo\xc4\x8dimi mre\xc5\xbeami, v katere se pogosto kot stranske \xc5\xbertve ujamejo tudi razne morske \xc5\xbeelve in druge vrste morskih rib, med katerimi so pogosto tudi ogro\xc5\xbeeni morski psi. \xc4\x8crtasti tun je izjemno pomembna riba v japonski kulinariki, ve\xc4\x8dino ulovljenih rib pa konzervirajo.'